Foto: Getty Images «Istanbul» klubi prezidenti Go‘ksel Gumushdag‘ «Arsenal» yarimhimoyachisi Mesut O‘zilning ehtimoliy transferi haqida gapirib o‘tdi. Uning so‘zlarini Bild nashri chop etgan. «Mesut O‘zil – qimmatbaho futbolchilardan. U bilan qachondir «Istanbul»da yo‘llarimiz tutashadi, deb umid qilaman. Agar u safimizda o‘ynashni istasa, uni qo‘lga kiritish uchun barcha ishni qilamiz», - dedi funktsioner. Ushbu klub Turkiya prezidenti Rajab Toyyib Erdo‘g‘anga aloqador ekani aytiladi. JCh-2018 oldidan Erdo‘g‘an va O‘zil uchrashib, suratga tushishgan, bu esa nemis matbuoti, Germaniya futbol federatsiyasi va muxlislar e’tiroziga sabab bo‘lgan edi.